Държавен вестник, бр. 58, 2013 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  58
разстояние и са приети на заседание на Дър­
жавната комисия по хазарта на 24.06.2013 г. с 
протокол № 13 на основание чл. 22, ал. 1, т. 7 
от Закона за хазарта и влизат в сила в деня 
на обнародването им в „Държавен вестник“.
Председател: 
Иван Еничеров
5165
ОБЩИ ЗАДЪЛЖИТЕЛНИ ТЕХНИЧЕСКИ 
ИЗИСКВАНИЯ 
за системите за контрол върху хазартните 
игри и игралното оборудване
Г л а в а  п ъ р в а 
ОБЩИ ПОЛОЖЕНИЯ
Чл. 1. С тези Общи задължителни техни­
чески изисквания за системите за контрол 
върху хазартните игри и игралното оборуд­
ване се регламентират:
1. минималните изисквания към системи­
те за контрол върху хазартните игри и към 
игралното оборудване, което се произвежда, 
внася и използва в Република България;
2. минималното задължително съдържа­
ние на правилата, които организаторите на 
хазартни игри представят за утвърждаване 
от Държавната комисия по хазарта (ДКХ) по 
чл. 22, ал. 1, т. 11 във връзка с т. 7 от Закона 
за хазарта (ЗХ) по отношение на технически 
изисквания за системите за контрол върху 
хазартните игри и игралното оборудване.
Г л а в а  в т о р а
ТЕХНИЧЕСКИ ИЗИСКВАНИЯ ЗА СИСТЕ­
МИТЕ ЗА КОНТРОЛ ВЪРХУ ТОТО, ЛОТО, 
БИНГО, КЕНО, ИГРИ СЪС ЗАЛАГАНИЯ 
ВЪРХУ РЕЗУЛТАТИ ОТ СПОРТНИ СЪС­
ТЕЗАНИЯ И НАДБЯГВАНИЯ С КОНЕ И 
КУЧЕТА И ИГРИ СЪС ЗАЛОГ ВЪРХУ СЛУ­
ЧАЙНИ СЪБИТИЯ И СЪС ЗАЛАГАНИЯ, 
СВЪРЗАНИ С ПОЗНАВАНЕ НА ФАКТИ
Раздел I
Технически изисквания към Централната 
компютърна система, свързани със защита 
на информацията
Чл. 2. Организаторът на хазартни игри по 
чл. 55, 57, 60 и 62 ЗХ, преди да започне да 
организира тези игри, привежда Централна­
та компютърна система (ЦКС) на игрите в 
съответствие с изискванията на наредбата по 
чл. 6, ал. 1, т. 4 ЗХ.
Чл. 3. (1) Организаторът на хазартни игри 
е длъжен да създаде процедури за защита и 
контрол на достъпа до ЦКС.
(2) Организаторът на хазартни игри създава 
процедура за определяне на конкретни нива 
на достъп до ЦКС на служители, консултанти 
или трети упълномощени лица в зависимост 
от естеството на възложените им задължения.
(3) Организаторът на хазартни игри създава 
процедура за незабавно спиране на достъпа 
до ЦКС на служители, консултанти или тре­
ти упълномощени лица, с които е прекратил 
договорни отношения, включващи в своя 
предмет достъп и/или работа с ЦКС.
(4) Процедурите по ал. 1 – 3 се предоставят 
от организатора при поискване на ДКХ или 
на длъжностни лица на ДКХ с контролни 
функции.
Чл. 4. Централната компютърна система 
на организатора осигурява:
1. непрекъснатост на работния процес при 
прекъсване на електрозахранването;
2. поддържане на регистър за функциони­
рането на системата и генериране на доклади 
на основа на регистъра;
3. разпознаване и предотвратяване на 
неоторизирания достъп и активиране на не­
оторизиран и/или зловреден код.
Чл. 5. (1) Централната компютърна сис­
тема е конструирана по такъв начин, че 
сървърите (финансов и/или игрови) в същия 
домейн за излъчване не дават възможност за 
алтернативни мрежови пътеки, преодоляващи 
защитната стена.
(2) Защитната стена има ограничаващи, 
подсигуряващи, контролиращи, обезопасява­
щи защитни функции и достъпът до нея се 
осъществява само през акаунтите на свързани 
с нея административни потребители.
(3) Достъпът до защитната стена трябва да 
е ограничен до работните станции в рамките 
на базовата конфигурация.
(4) Защитната стена отхвърля и не допуска 
пакети от данни и/или команди, които се 
заявяват извън базовата конфигурация.
(5) Всяка защитна стена поддържа дневник, 
подлежащ на контрол и одит, който съдържа 
всички успешни и неуспешни опити за свърз­
ване и промени в параметрите, които оказват 
влияние на позволението за свързване.
Чл. 6. (1) Всички данни, които се изпращат 
от ЦКС посредством обществените мрежи, 
са криптирани.
(2) Всички връзки между географски раз­
пръснати системи изискват идентификация, 
оторизация и верификация.
(3) Всички комуникации между географски 
разпръснатите системи са защитени срещу:
1. непълно предаване;
2. погрешно рутиране и неоторизирано 
постъпване на съобщения;
3. неоторизирана промяна на съобщенията;
4. неоторизирано оповестяване на инфор­
мация;
5. неоторизирано дублиране на съобще­
нията;
6. неоторизирано пускане на ЦКС.
Чл. 7. Организаторът на хазартни игри 
използва защитен първичен DNS (Система за